钦定古今图书集成/明伦汇编/宫闱典/第135卷 > 《宦者传序》金·史
## 钦定古今图书集成/明伦汇编/宫闱典/第135卷 > 《宦者传序》金·史

古之宦者皆出于刑人，刑馀不可列于士庶，故掌宫
寺之事，谓之“妇寺”焉。东汉以来，宦者养子以继世。唐
世继者皆为阉人。其初进也，性多巧慧便辟，善固恩
宠。及其得志，党比纠结不可制。东汉以宦者亡，唐又
甚焉。世儒论宦者之害，如毒药猛虎之不可拯也。金
法置近侍局，尝与政事，而宦者少与焉。惟海陵时有
梁珫，章宗时有梁道、李新喜干政，二君为所误多矣。
世传梁道劝章宗纳李妃后宫，《金史》不载梁道始末，
弗得而论次之。惟宋珪、潘守𢘆颇能讽诗，宣哀，时有
裨益，盖佣之佼佼，铁之铮铮者也。作《宦者传》。